Publication: Magyar Közlöny
Issue: MK-2008-10 (Year: 2008, Number: 10)
Era: 2004-2010
Section: 40/2004. (X. 27.) AB határozatban (ABH 2004, 512.).
Paragraph Index: 255

e) az indokolásban a megállapított tényállást és az annak alapjául elfogadott bizonyítékokat, a kérelmezõ által 2008/10. szám megjelölt, de mellõzött bizonyítást és a mellõzés indokait, valamint azokat a jogszabályhelyeket, amelyek alapján a választási bizottság a határozatot hozta. A (3) bekezdés szerint, ha a határozatban név-, számvagy más elírás van, a választási bizottság a hibát kérelemre vagy hivatalból kijavíthatja. A számítási hibát tartalmazó határozat kijavítására csak akkor kerülhet sor, ha a számítási hiba kijavítása nem hat ki az ügy érdemére. A Ve. 116. §-a szerint „Az I–X. fejezet, valamint a 89. §, a 99/O. § rendelkezéseit az országos népszavazáson a jelen fejezetben foglalt eltérésekkel kell alkalmazni.” A Ve. 124. §-a sorolja fel azokat a szerveket, amelyek a népszavazáson mint választási bizottságok mûködnek. Ez a felsorolás az Országgyûlést nem tartalmazza. Ezért az Országgyûlés népszavazást elrendelõ határozatának tartalmára nem a Ve. 29/B. §-át kell alkalmazni, hanem az Nsztv. 14. § (2) bekezdését. Az Nsztv. 14. § (2) bekezdése szerint az Országgyûlésnek a népszavazás elrendelésérõl szóló határozata tartalmazza, hogy a népszavazás ügydöntõ vagy véleménynyilvánító, a népszavazásra bocsátott konkrét kérdést, továbbá rendelkezik a népszavazás költségvetésérõl. Az Nsztv. nem tartalmaz szabályozást arról, hogy a népszavazás költségvetésérõl – így a költségvetés részelemeirõl valamint az elõirányzott összeg forrásáról – miként kell rendelkezni; továbbá arról, hogy ha több kérdésben egyidõben hitelesítették az összegyûjtött aláírásokat, akkor külön-külön kell-e határozni a népszavazás elrendelésérõl, vagy egyetlen határozatban. Az Alkotmánybíróság a fentiekre tekintettel megállapítja, hogy az Országgyûlés a határozatban helyesen állapította meg, hogy a népszavazás ügydöntõ; a kérdés megegyezik az aláírásgyûjtõ íven szereplõ kérdéssel; az Országgyûlés az Nsztv.-nek megfelelõen rendelkezett a népszavazás költségvetésérõl, amikor arról döntött, hogy az országos ügydöntõ népszavazás költségvetésére – az egy naptári napon szavazásra bocsátott kérdések számától függetlenül – 4470,00 millió forint fordítható. Megállapítható, hogy az Országgyûlés 111/2007. (XII. 19.) OGY határozata az Nsztv. 14. § (2) bekezdése szerinti követelményeknek eleget tesz, és nem sérti a Ve. 29/B. § (2) és (3) bekezdéseit sem.

Source: https://magyarkozlony.hu/hivatalos-lapok/1db13ea5684365383e7a62225915c00b6f063d52/dokumentumok/f1171e5084fee2168ef484e59cab5d07e1522e86/letoltes